Prostitute se klag afgekeur | Maroela Media
Die twee vroue, wat as straat-sekswerkers beskryf is, het volgens die klag hulself in die verleentheid gestel in die program "Now or never" wat op 6 Junie uitgesaai is. Die Tshwaranang Legal Advocacy Centre (TLAC) het die klag ingedien.
Die spesifieke episode het gehandel oor prostitute wat besluit het om die bedryf te verlaat.
TLAC sê volgens die vroue is hulle "ten aanskoue van die publiek" op die program vertoon. Volgens die twee vroue was hulle nie daarvan bewus dat hulle afgeneem word nie en dat hulle nie toestemming verleen het om afgeneem te word nie.
Die uitsaaier het in reaksie op die klag aangevoer hy het baie navorsing en beplanning vir die program gedoen wat handel oor 'n vrou, Bongiwe Nkwalase se pogings om haar lewe as 'n prostituut af te sluit. Die program het glo van wyelens-kameras gebruik gemaak om die identiteit van enigiemand wat deel uitgemaak het van Nkwalase se "omgewing", te beskerm. "Elke wye skoot is van 'n afstand verfilm om 'n breë perspektief oor die naglewe te bied en is nie 'n persoonlike aanslag teen enige individu nie. Daar was geen beplande materiaal of 'doelbewuste' poging om enige van die klaagsters uit te sonder nie." Volgens die uitsaaier was nie een van die klaagsters duidelik te sien in die vlugtige skoot nie en sou mens hulle nie maklik kon uitken nie.
Die UKKSA het bevestig hy het 'n opname van die program gesien. Die twee vroue was nie by die verhoor nie en die kommissarisse het nie geweet hoe hulle lyk nie. "Ná die opname het ons besef dat daar nie 'n enkele toneel was waar 'n mens duidelik vroue sou kon uitken nie," het die UKKSA in sy uitspraak gesê.
Die kommissarisse het die program vir 'n tweede keer gekyk en was steeds "in die duister" oor die identiteit van die vroue.
"Ons kan nie anders as om tot die besluit te kom dat die vroue, wat die klag ingedien het, in alle waarskynlikheid nie deur iemand uitgeken sal word nie."
Die UKKSA sê hy aanvaar ook die uitsaaier se verduideliking dat daar geen doelbewuste poging was om die vroue uit te sonder nie.
Hul is op TV ten aanskoue van die publiek vertoon? Hoe verskil dit daarvan dat hul hul ware op straathoeke uitstal? Laat my dink aan die berig 'n tyd gelede toe sekere Dames van die Nag hul werkgewer CCMA toe wou neem omdat hul te hard werk en te min betaal word. Sal graag wou weet hoe word die Dames se produktiwiteit gemeet?
Dames van die nag!!!! Hier is goeie raad vir julle verniet. Strike en march met stokke takke en kondome. Glo my dit werk want kyk dit werk in alle sektore.
Dankie Maroela dat julle my kommentaar verwyder. Ek dink ek is klaar met julle. Sal miskien nog een keer probeer.
Ek verstaan nie hoekom hulle kla nie? Dis gratis publisiteit? Nogal op TV? Weet hulle wat kos dit om jou produk op tv te adverteer??